— Трэба думаць над гэтай праблемай. Калі вёска знікае на тэрыторыі горада — тут усё ясна. Мы можам даць гэта імя новай вуліцы, якая ўзнікне на гэтым месцы, ці новаму мікрараёну, які зявіцца замест гэтай вёскі. Калі ж вёска знікае ў глухіх куточках нашых абласцей, тады праблема, безумоўна, вялікая. Але вучоныя працуюць над гэтым. Нядаўна быў выдадзены спіс тапонімаў Беларусі па абласцях з тлумачэннямі гэтых назваў. Трэба збіраць інфармацыю, трэба імкнуцца на месцах пашыраць рух краязнаўства — любоў да сваёй малой радзімы. Каб і людзі, і падрастаючае пакаленне валодалі гэтай інфармацыей і захоўвалі яе, таму што яна каштоўная, пакуль яна вядома нам.